গোয়ালাবাজার ইউনিয়ন  বাংলাদেশের সিলেট জেলার ওসমানীনগর উপজেলার একটি ইউনিয়ন।  ভৌগোলিক উপাত্ত গোয়ালা বাজার ইউনিয়নের আয়তন ৪৫৬৩ একর (বর্গ কিলোমিটার)। এই ইউনিয়নে ২৮০৩ টি পরিবার বাস করে।  জনসংখ্যার উপাত্ত বাংলাদেশর ১৯৯১ আদমশুমারি অনুযায়ী গোয়ালা বাজার ইউনিয়নের জনসংখ্যা ১৬,৬৫৮ জন। এর মধ্যে মহিলা ৫২%, এবং পুরুষ  ৪৮%।  ইতিহাস গোয়ালা বাজার ইউনিয়ন প্রাচীন বুড়ি বরাক নদীর দুই তীরে গড়ে ওঠা ভূ-অঞ্চলে ১১৭৬ ইং সাল থেকে জন বসতি গড়ে ওঠে।http://goalabazarup.sylhet.gov.bd/node/1029801/%E0%A6%97%E0%A7%8B%E0%A7%9F%E0%A6%BE%E0%A6%B2%E0%A6%BE-%E0%A6%AC%E0%A6%BE%E0%A6%9C%E0%A6%BE%E0%A6%B0-%E0%A6%87%E0%A6%89%E0%A6%A8%E0%A6%BF%E0%A7%9F%E0%A6%A8%E0%A7%87%E0%A6%B0-%E0%A6%87%E0%A6%A4%E0%A6%BF%E0%A6%B9%E0%A6%BE%E0%A6%B8 সিলেটে হযরত শাহ জালাল (র:) এর আগমনের প্রাক্কালে এবং সমসাময়িক কালে মুসলিম জন বসতি গড়ে ওঠে। হযরত শাহ জালালের (রঃ) সহগামী অনুগামী ওলি আওলিয়াদের বেশ কটি মাজার এখানে বিদ্যমান। ৪৮টি গ্রামের মধ্যস্থানে অবস্থিত গোয়ালাবাজার মডেল ইউনিয়ন পরিষদ।  জানা যায়, বর্তমান গোয়ালা বাজার হাট এলাকায় স্থানীয় দাশপাড়া এলাকার ভূস্বামীদের একাধিক গোয়াল ঘর ছিল। একসময় সেই গোয়াল ঘরের কাছে একটি দুটি করে দোকান গড়ে উঠে। কালের পরিক্রমায় যা গোয়ালা বাজার নামে প্রকাশ পায়। সিলেট-ঢাকা মহাসড়কে অবস্থিত গোয়ালা বাজার একটি প্রাচীন ও স্বনামধন্য ব্যবসা কেন্দ্র। এখানে একাধিক স্কুল, মাদ্রাসাসহ একটি সরকারি মহিলা কলেজ, গণপাঠাগার, উপজেলা স্বাস্থ্য কমপ্লেক্স হাসপাতাল ও ওসমানীনগর উপজেলা প্রেসক্লাবের নিজস্ব ভবন রয়েছে। বালাগঞ্জ প্রেসক্লাবের সাবেক সভাপতি গিয়াস উদ্দিন আহমেদ ('বালাগঞ্জের ইতিহাস ঐতিহ্য' বইয়ের লেখক), ওসমানীনগর প্রেসক্লাবের সাবেক সভাপতি উজ্জ্বল ধর ('বালাগঞ্জে মুক্তিযুদ্ধ' বইয়ের লেখক), ওসমানীনগর প্রেসক্লাবের সাবেক সেক্রেটারি আনোয়ার হোসেন, সাংবাদিক জুবেল আহমদ, সাংবাদিক আব্দুল মতিন, সাংবাদিক কয়েছ মিয়া এ ইউনিয়নের বাসিন্দা। এখানে হিন্দু-মুসলিম উভয় সম্প্রদায়ের লোকজন পরস্পর মিলে মিশে রয়েছে সুদীর্ঘকাল থেকে। গোয়ালা বাজারকে ওসমানীনগরের বাণিজ্যিক রাজধানী বলা হয়।  গ্রাম ও মৌজা এ ইউনিয়নে ৪৮টি গ্রাম ও ১১টি মৌজা আছে। উল্লেখযোগ্য গ্রাম হচ্ছে- ব্রাহ্মণগ্রাম, দত্তগ্রাম, নিজকরনসী, নগরিকাপন, এওলাতৈল, একারাই, দাশপাড়া,ভূদরপুর, ইলাশপুর, কচবুরাই, তেরহাতী,ভাগলপুর,মোতিয়ার গাও।  ভাষা ও সংস্কৃতি সিলেট ঐতিহাসিকভাবেই আলাদা ভাষা এবং আলাদা সংস্কৃতি ধারণ ও লালন করে আসছে।http://goalabazarup.sylhet.gov.bd/node/1029837/%E0%A6%AD%E0%A6%BE%E0%A6%B7%E0%A6%BE-%E0%A6%93-%E0%A6%B8%E0%A6%82%E0%A6%B8%E0%A7%8D%E0%A6%95%E0%A7%83%E0%A6%A4%E0%A6%BF গোয়ালা বাজার ইউনিয়ন সিলেটের ই একটি অংশ। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য। পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব বর্ণমালা ''নাগরি বর্ণমালা।  প্রশাসনিক অবকাঠামো  ৯ টি ওয়ার্ড এবং ৪৮ টি মহল্লা নিয়ে এ গোয়ালা বাজার ইউনিয়ন গঠিত। এ ৯টি ওয়ার্ডে ৯ জন সাধারণ আসনের ওয়ার্ড কাউন্সিলর এবং ৩ জন সংরক্ষিত আসনে মহিলা কাউন্সিলর নির্বাচিত হন। মাননীয় মেয়র ও সম্মানিত কাউন্সিলরগণ জনগনের প্রত্যক্ষ ভোটে নির্বাচিত হয়ে থাকেন।   ওয়ার্ড নং অন্তর্ভুক্ত গ্রাম/মহল্লার নাম ০১  পশ্চিম ব্রাক্ষনগ্রাম, দত্তগ্রাম ০২  পূর্ব ব্রাক্ষনগ্রাম ০৩  গদিয়ারচর, শশার কান্দি, একারাই। ০৪  গোয়ালাবাজার, গ্রামতলা (দাশপাড়া), পুরকায়স্থপাড়া, ইকরখাই, জর্দ্দঘোষ,ঐয়াকুশী। ০৫  ইলাশপুর, ভুধরপুর। ০৬  তেরহাতী, নগরীকাপন, তালতলা, ভেরুখলা, কচপুরাই, কচবুরাই, নোয়ারাই, দত্তকাপন। ০৭  জায়ফরপুর, এওলাতৈল, বাংলাপাড়া। ০৮  নিজ করনসী, জহিরপুর, নূরপুর। ০৯  মুতিয়ারগাও, ভাগলপুর, কলারাই, পূর্ব মোবারকপুর, মনতৈল, কলারাই বাজার।  প্রশাসক, চেয়ারম্যান এবং মেয়রদের তালিকা   ০১: বাবু হেমেন্দ্র কুমার সেন। (০২/০২/১৯৭৩-০২/০৪/১৯৭৮)  ০২: জনাব মাহমদ আলী। (০২/০৪/১৯৭৮-১৮/০৩/১৯৮৪)  ০৩: জনাব মোঃ আতাউর রহমান। (১৮/০৩/১৯৮৪-০৯/০২/১৯৮৯)  ০৪: জনাব মাহমদ আলী। (০৯/০২/১৯৮৯-০৭/০৯/১৯৯৩)  ০৫: জনাব পীর মুহাম্মদ মজনু মিয়া।  (০৭/০৯/১৯৯৩-০৫/০২/১৯৯৮)  ০৬: জনাব মোঃ হারুন মিয়া। (০৫/০২/১৯৯৮-১৬/০৪/২০০৩)  ০৭: জনাব সৈয়দ কওছর আহমদ। (১৬/০৪/২০০৩-০৮/০৮/২০১১)  ০৮: জনাব আতাউর রহমান মানিক। (০৮/০৮/২০১১-০৭/০৮/২০১৬)  ০৯: জনাব আতাউর রহমান মানিক।  (০৭/০৮/২০১৬-৩১/০১/২০২২)  ১০: জনাব পীর মুহাম্মদ মজনু মিয়া।  (৩১/০১/২০২২-বর্তমান)   আরও দেখুন   সিলেট জেলা  সিলেট বিভাগ  বাংলাদেশের ইউনিয়নের তালিকা  তথ্যসূত্র  বিষয়শ্রেণী:ওসমানীনগর উপজেলার ইউনিয়ন